ನೂರು ಕೋಟಿ ಬಜೆಟ್ನಲ್ಲಿ ರೆಡಿಯಾಗಲಿದೆ ಪುಣ್ಯಕೋಟಿ ಸಿಂಪಲ್ ಸ್ಟಾರ್ ರಕ್ಷಿತ್ ಶೆಟ್ಟಿ ಪುಣ್ಯಕೋಟಿ ಕಥೆ ಹೇಳ್ತಾರೆ ಅನ್ನೋದು ಹಳೆ ಸುದ್ದಿನೇ ಆದ್ರು ಸಿನಿಮಾ ಬಗ್ಗೆ ಬಿಗ್ ಅಪ್ಡೇಟ್ ಒಂದು ಸಿಕ್ಕಿದೆ. ಸಿಂಪಲ್ ಸ್ಟಾರ್ ರಕ್ಷಿತ್ ಶೆಟ್ಟಿ ಸಿನಿಮಾಗಳ ಆಯ್ಕೆಯಲ್ಲಿ ಸಖತ್ ಚ್ಯೂಸಿ. ಇತ್ತೀಚಿನ ವರ್ಷಗಳಲ್ಲಿ ರಕ್ಷಿತ್ ಶೆಟ್ಟಿ ನಟಿಸಿದ ಸಿನಿಮಾಗಳ ಸಂಖ್ಯೆ ಕಡಿಮೆ. ಅವನೇ ಶ್ರೀಮನ್ನನಾರಯಣನ ದರ್ಶನವಾಗಿ ಒಂದು ವರ್ಷ ಕಳೆದಿದೆ. ಈ ಮಧ್ಯೆ ಚಾರ್ಲಿ ಜೊತೆ ಒಂದು ರೌಂಡ್ ಹೊಡೆದು ಸಪ್ತಸಾಗರದಾಚೆ ಹೋಗಿ ಬಂದಿದ್ದಾರೆ. ಈ ಸಿನಿಮಾದ ಬಳಿಕ ರಕ್ಷಿತ್ ಯಾವ ಸಿನಿಮಾ ಮಾಡ್ತಾರೆ ಅನ್ನೋ ಪ್ರಶ್ನೆಗೆಇದೀಗ ಉತ್ತರ ಸಿಕ್ಕಿದೆ. ಸಪ್ತಸಾಗರದಾಚೆ ಎಲ್ಲೋ ಚಿತ್ರೀಕರಣ ಆರಂಭವಾಗೋ ಮೊದಲೇ ರಕ್ಷಿತ್ ಶೆಟ್ಟಿ ಡ್ರೀಮ್ ಪ್ರಾಜೆಕ್ಟ್ ಬಗ್ಗೆ ಬ್ರೇಕಿಂಗ್ ನ್ಯೂಸ್ವೊಂದು ಹೊರಬಿದ್ದಿದೆ. ಕರುನಾಡಿನ ಮೂಲದ ಸೌಥ್ ಸಿನಿ ದುನಿಯಾದ ಬಿಗ್ ಮೂವಿ ಕಂಪನಿ ರಕ್ಷಿತ್ಶೆಟ್ಟಿಯ ಆ ಡ್ರೀಮ್ ಪ್ರಾಜೆಕ್ಟ್ಗೆ ಹಣಹೂಡುತ್ತಿದೆ. ಅಂದಹಾಗೆ ರಕ್ಷಿತ್ ಶೆಟ್ಟಿ ಡ್ರೀಮ್ ಪ್ರಾಜೆಕ್ಟ್ ಬೇರೆ ಯಾವುದು ಅಲ್ಲ ಪುಣ್ಯಕೋಟಿ. ಸಿಂಪಲ್ ಸ್ಟಾರ್ ರಕ್ಷಿತ್ ಶೆಟ್ಟಿ ಕಥೆ ಹೆಣೆದಿರುವ ಪುಣ್ಯಕೋಟಿ ಚಿತ್ರಕ್ಕೆ ಹೊಂಬಾಳೆ ಫಿಲ್ಮಸ್ ಹಣ ಹೂಡುತ್ತಿದೆ ಅನ್ನೋ ಮಾತುಗಳು ಸೈಲೆಂಟ್ ಆಗಿ ಸದ್ದು ಮಾಡುತ್ತಿದೆ. ಪುಣ್ಯ ಕೋಟಿ ಒಂದು ಬಿಗ್ಬಜೆಟ್ ಸಿನಿಮಾ. ಬರೋಬ್ಬರಿ ನೂರು ಕೋಟಿ ಬಜೆಟ್ನಲ್ಲಿ ಪುಣ್ಯಕೋಟಿ ಸಿನಿಮಾ ಸಿದ್ಧವಾಗಿ ನಿಲ್ಲಲಿದೆಯಂತೆ. ಸಲಾರ್, ಬಘೀರ ಸಿನಿಮಾಗಳ ಜೊತೆಗೆ ಪುಣ್ಯಕೋಟಿ ಸಿನಿಮಾ ಹೊಂಬಾಳೆ ಬ್ಯಾನರ್ನಲ್ಲಿ ಮೂಡಿಬರಲಿರುವ ಸಾಧ್ಯತೆ ಇದೆ. ಫೆಬ್ರವರಿ ತಿಂಗಳಲ್ಲಿ ಪುಣ್ಯಕೋಟಿ ಸಿನಿಮಾ ಸೆಟ್ಟೇರುವ ಸಾಧ್ಯತೆ ಇದೆ ಎನ್ನಲಾಗುತ್ತಿದೆ. ಪುಣ್ಯಕೋಟಿ ಕಥೆ ಎಲ್ಲರಿಗೂ ಗೊತ್ತು. ಆದರೆ, ಈ ಕಥೆಯಲ್ಲಿ ಎರಡು ಕಥೆಗಳಿವೆ. ಪುಣ್ಯಕೋಟಿ ಚಿತ್ರವನ್ನು 300 ವರ್ಷಗಳ ಹಿಂದೆ ನಡೆದ ಒಂದು ಯುದ್ಧವನ್ನು ಆಧಾರವಾಗಿಟ್ಟುಕೊಂಡು ರೂಪಿಸಲಾಗುತ್ತಿದೆ. ಮತ್ತೊಂದು ಹುಲಿ ಮತ್ತು ಗೋವಿನ ಕತೆಯನ್ನು ಹೇಳುವ ಪುಣ್ಯಕೋಟಿಯ ಪದ್ಯವನ್ನೂ ಸಹ ಈ ಕತೆಗೆ ಅಳವಡಿಸಕೊಳ್ಳಲಾಗಿದೆ. ಒಂದು ಯುದ್ಧ ಮತ್ತು ಒಂದು ಪದ್ಯವನ್ನು ಒಳಗೊಂಡ ಸಿನಿಮಾ ಇದಾಗಿದೆ ಅಂತ ಹೇಳಲಾಗುತ್ತಿದೆ.